(1)

regulā iekļauj šādu 6.a, 6.b un 6.c pantu: “6.a pants Apmaiņa ar uzskaiti, kas ir nodokļa maksātāju vai to starpnieku rīcībā 1. Uzskaiti, kas ir nodokļa maksātāja vai starpnieka rīcībā saskaņā ar Direktīvas 2006/112/EK 369., 369.k un 369.x pantu, patēriņa dalībvalsts no identifikācijas dalībvalsts pieprasa, izmantojot standarta veidlapu, kas minēta Komisijas Īstenošanas lēmuma C(2019) 2866 (*1) 1. pantā. Patēriņa dalībvalsts nosūta standarta veidlapu elektroniski, izmantojot CCN/CSI tīklu. Patēriņa dalībvalsts standarta veidlapā iekļauj šādu informāciju: a) paziņojums, kurā norādīts, ka pieprasījums ir iesniegts saskaņā ar Regulas (ES) Nr. 904/2010 47.i panta 1. punktu; b) nodokļa maksātāja vārds, uzvārds/nosaukums un starpnieka vārds, uzvārds/nosaukums, ja tāds ir iecelts; c) PVN identifikācijas numurs, ko identifikācijas dalībvalsts piešķīrusi nodokļa maksātājam vai starpniekam attiecībā uz tā pārstāvēto nodokļa maksātāju; d) taksācijas periodi, uz kuriem attiecas pieprasījums; e) pieprasītās uzskaites veids. 2. Identifikācijas dalībvalsts nosūta patēriņa dalībvalstij no nodokļa maksātāja vai tā starpnieka iegūto uzskaiti, izmantojot Īstenošanas lēmuma C(2019) 2866 1. pantā minēto veidlapu. Standarta veidlapu nosūta elektroniski, izmantojot CCN/CSI tīklu. 3. Elektroniskajā ziņojumā, kas identifikācijas dalībvalstij jānosūta pārējo dalībvalstu kompetentajām iestādēm saskaņā ar Regulas (ES) Nr. 904/2010 47.j panta 1. un 2. punktu, tiek ietverta šāda informācija: a) paziņojums, kurā norādīts, ka elektroniskais ziņojums tiek nosūtīts saskaņā ar Regulas (ES) Nr. 904/2010 47.j panta 1. vai 2. punktu; b) nodokļa maksātāja vārds, uzvārds/nosaukums un starpnieka vārds, uzvārds/nosaukums, ja tāds ir iecelts; c) PVN identifikācijas numurs, ko identifikācijas dalībvalsts piešķīrusi nodokļa maksātājam vai starpniekam attiecībā uz tā pārstāvēto nodokļa maksātāju; d) taksācijas periodi, uz kuriem attiecas plānotā administratīvā procedūra; e) plānotās administratīvās procedūras tvērums; f) datums, līdz kuram pārējo dalībvalstu kompetentajām iestādēm jāsniedz atbilde uz elektronisko ziņojumu. Identifikācijas dalībvalsts nosūta elektronisko ziņojumu pārējām dalībvalstīm, izmantojot CCN/CSI tīklu. 4. Patēriņa dalībvalsts apspriežas ar identifikācijas dalībvalsti saskaņā ar Regulas (ES) Nr. 904/2010 47.j panta 2. punktu, izmantojot Īstenošanas lēmuma C(2019) 2866 1. pantā minēto standarta veidlapu un elektroniski CCN/CSI tīklu. Patēriņa dalībvalsts minētajā standarta veidlapā iekļauj šādu informāciju: a) nodokļa maksātāja vārds, uzvārds/nosaukums un starpnieka vārds, uzvārds/nosaukums, ja tāds ir iecelts; b) PVN identifikācijas numurs, ko identifikācijas dalībvalsts piešķīrusi nodokļa maksātājam vai starpniekam attiecībā uz tā pārstāvēto nodokļa maksātāju; c) taksācijas periodi, uz kuriem attiecas plānotā administratīvā procedūra; d) plānotās administratīvās procedūras tvērums. Ja identifikācijas dalībvalsts piekrīt sākt administratīvo procedūru, minētā dalībvalsts informē pārējās dalībvalstis, nosūtot 3. punktā minēto ziņojumu. 6.b pants Standarta veidlapa nodokļa maksātāja vai tā starpnieka rīcībā esošās uzskaites iesniegšanai identifikācijas dalībvalstij Standarta veidlapa, kas minēta Regulas (ES) Nr. 904/2010 47.i panta 3. punktā, atbilst šīs regulas IV pielikumā noteiktajai struktūrai. 6.c pants Par administratīvās procedūras koordinēšanu atbildīgās kompetentās iestādes izraudzīšanās Tās kompetentās iestādes kontaktinformācija, kura katrā dalībvalstī ir atbildīga par administratīvo procedūru koordinēšanu attiecībā uz nodokļa maksātājiem, kas izmanto kādu no īpašajiem režīmiem, ietver nosaukumu, departamentu, adresi, tālruņa numuru un e-pasta adresi saziņai ar minēto kompetento iestādi. Šo informāciju pārējām dalībvalstīm un Komisijai dara pieejamu, izmantojot CCN/CSI tīklu. (*1) Komisijas Īstenošanas lēmums C(2019) 2866, ar ko paredz sīki izstrādātus noteikumus Padomes Regulas (ES) Nr. 904/2010 piemērošanai attiecībā uz standarta veidlapām, konkrētas informācijas automatizētu pieprasījumu un pakalpojumu līmeņa nolīgumu.”;"